alexandrainst/scandi-wiki huggingface dataset:
Adam Yates

Adam Yates (født 7. august 1992 i  Bury) er en britisk landeveissyklist. Han ble profesjonell for UCI WorldTourlaget Orica-GreenEDGE i 2014. Hans tvillingbror, Simon Yates, er også profesjonell syklist. Han er ikke i slekt med den tidligere syklisten Sean Yates.

Meritter (landevei) 

2013
2.-plass sammenlagt, Tour de l'Avenir
2014
Sammenlagt og 6. etappe, Tour of Turkey
GP Industria & Artigianato di Larciano
2015
Clásica de San Sebastián
2016
Ungdomskonkurransen, Tour de France
2017
GP Industria & Artigianato di Larciano
2018
 5. etappe, Tirreno–Adriatico
 7. etappe, Critérium du Dauphiné
2019
 4. etappe, Volta a la Comunitat Valenciana
 3. etappe, Catalonia rundt
 6. etappe, Baskerland rundt
2020
Sammenlagt + 3. etappe, UAE Tour
2021
Sammenlagt + 3. etappe, Catalonia rundt
2022
Sammenlagt + 3. etappe, Deutschland Tour

Referanser

Eksterne lenker 
 
 

Britiske syklister
Deltakere for Storbritannia under Sommer-OL 2016
Syklister under Sommer-OL 2016
Deltakere for Storbritannia under Sommer-OL 2020
Syklister under Sommer-OL 2020
Personer fra Bury
Fødsler i 1992
Britiske tvillinger
Petit Larousse

Le Petit Larousse Illustré, vanlig kjent som Le Petit Larousse (franks uttale:: ​[lə pə.ti laʁus]), er en franskspråklig ensyklopedisk ordbok utgitt av Éditions Larousse. Den første utgaven kom i 1905, redigert av Claude Augé som tidligere hadde stått for  Augé's Dictionnaire complet illustré (1889). Ettbindsordboken var todelt: en del med alminnelige ord og en om substantiver. Petit Larousse fra 2006 (utgitt 2006) omfatter 150 000 definisjoner og 5 000 illustrasjoner. Der er også utgitt italienske og spanske utgaver.

Forlagets stifter Pierre Larousse hadde som motto: «Jeg sår for alle vinder» ("Je sème à tout vent"), noe som går igjen i at bøkene er utstyrt med bilde av en kvinne som blåser løvetannfrø.

Den fåes i dag som:
Compact
Coffret Noël
Grand Format
Grand Format Coffret Noël
Collection Multimedia
CD-ROM Edition Prestige

Ordbøker
Natnael Berhane

Natnael Berhane (født 5. januar 1991 i Asmara) er en eritreisk profesjonell landeveissyklist. Han sykler for det profesjonelle kontinentallaget Cofidis.

I 2012 ble han kåret til årets afrikanske syklist.

Meritter 

2010
Sammenlagt og 1. etappe, Tour of Eritrea
7. etappe, Tour of Rwanda
2011
Afrikansk mester på landevei
6. etappe, La Tropicale Amissa Bongo
1. etappe, Tour d'Algérie
2012
Sammenlagt og 3. etappe, Tour d'Algérie
Afrikansk mester på landevei
2013
Afrikansk mester på landevei
Sammenlagt og 3. etappe, Tour of Turkey
2014
Sammenlagt, La Tropicale Amissa Bongo
 Nasjonal mester på tempo

Referanser

Eksterne lenker 
 
 

Eritreiske syklister
Personer fra Asmara
Fødsler i 1991
Miles Joseph Berkeley

Miles Joseph Berkeley (født 1. april 1803 i Biggin Hall, Benefield, Northamptonshire, død 30. juli 1889 i Sibbertoft) var en engelsk botaniker, kryptogamist (sporeplanter) og anglikanask prest, og en av grunnleggerne av vitenskapen om plantepatologi.

Berkeley ble utdannet på Rugby School og Christ's College, Cambridge 

Siden 1833 var han sogneprest på landet. Han studerte med iver kryptogamer og bidrog vesentlig til viten om dette gjennom atskillige verker, som British Fungi (1836-43), Introduction to cryptogamic Botany (1857), Handbook of British Mosses (1863) med flere.

I juni 1879 blev han valgt som fellow i Royal Society og ble tildelt deres Royal Medal i 1863.

Han døde i sin prestegård, Sibbertoft, nær Market Harborough, den 30. juli 1889.

Referanser

Litteratur

Eksterne lenker 
 

Personer fra distriktet East Northamptonshire
Mykologer
Engelske anglikanske prester
Britiske botanikere
Liste over vulkaner i Aserbajdsjan

Dette er en alfabetisk liste over aktive og utdødde vulkaner i Aserbajdsjan.

Se også 
 Liste over vulkaner

Kilder 
 Siebert L, Simkin T (2002-). Volcanoes of the World: an Illustrated Catalog of Holocene Volcanoes and their Eruptions. Smithsonian Institution, Global Volcanism Program Digital Information Series, GVP-3, (http://www.volcano.si.edu). 
 Volcanoes of the World  »  Volcanoes of Asia  »  Azerbaijan Undersiden av nettsiden av Global Volcanism Program av Smithsonian Institution 

 
Aserbajdsjan
Lister med koordinater
Vulkaner
Sprint-NM på skøyter junior 1977

Sprint-NM på skøyter junior 1977 ble avholdt 22. og 23. januar 1977 på Øya stadion i Trondheim.Teknisk arrangør var Trondheim-Alliansen.

Juniornorgesmestere i sprint ble Bjørg Eva Jensen, IF Fram for damene etter fire distanseseire, og Frode Rønning, Leinstrand IL for herrene også etter fire distanseseire.

Sammenlagt damer junior

Sammenlagt herrer junior

Kilder

Eksterne lenker 
  
 

Sprint-NM på skøyter junior
Sportsarrangementer i Trøndelag
Sport i Trondheim
Øya (Trondheim)
Hurtigløp på skøyter i 1977
Skøyter
Artikler i skøytesportprosjektet
Prymorsk

Prymorsk (ukrainsk: Приморськ) er en by i Zaporizjzjia oblast i Ukraina. Byen har omkring 12 000 innbyggere (2011). Fram til 1964 hette byen Nogaisk, etter de tyrkiske nogaiene som bodde her fram til 1800-tallet.

Referanser

Eksterne lenker 
 
 Rajon Prymorsk 

 
Bosetninger etablert i 1800
Byer ved Svartehavet
Tallak Moland

Tallak Moland (født 30. mai 1952 på Lillehammer) er en norsk historiker og sivilingeniør. 

Moland er sivilingeniør fra NTNU i 1976 og historiker fra Universitetet i Oslo i 1998. Han har som historiker skrevet bøker om Nordmarka, Akerselva, Oslos byrom, vannforbrukets historie i byen, Hovinbekken og biografi om Carl Jeppesen.

Bibliografi 
 2022 Carl Jeppesen : en politisk biografi. Christiania forlag ISBN 9788299732123
 2017 Bortgjemt bekk : historien om Hovinbekkens lukking og gjenåpning Oslo kommune, Vann- og avløpsetaten ISBN 9788299604048
 2016 Nok vann til byen : vannforbruket i Oslo 1886–2015 Oslo kommune, Vann- og avløpsetaten ISBN 9788299604031 
 2014 Oslos byrom gjennom 200 år Press forlag ISBN 9788275477451
 2011 Historien om Akerselva gjennom de siste 400 år Christiania forlag ISBN 9788299732116
 2006 Historien om Nordmarka gjennom de siste 200 år Christiania forlag ISBN 9788299732109

Eksterne lenker 
 Tallak Molands blogg. Besøkt 6. juni 2017.
 Tallak Moland i BIBSYS Bibliotekbase. Besøkt 6. juni 2017.

Norske historikere
Norske sakprosaforfattere
Personer fra Lillehammer kommune
Fødsler i 1952
Asker kunstforening

Asker kunstforening er en kunstforening i Asker, opprettet i 1970.

Kunstforeningen har som formål å formidle billedkunst og kunsthåndverk til Askers befolkning og spre kunnskap om kunst ved å arrangere foredrag, utstillinger med omvisning, salg av kunstverk, og dessuten kjøpe inn kunst til egen samling, som omfatter et større antall verk. Verk fra samlingen lånes ut til skoler, seniorsentre og andre offentlige bygg i kommunen. Foreningen arrangerer 8 – 10 utstillinger i året.

Foreningen driver eget galleri med salgsutstillinger. Fra 2018 ligger galleriet i Arnestadveien 2a i Vollen, etter tidligere å ha hatt tilhold i Asker kulturhus i Asker sentrum.

Eksterne lenker 
 Asker kunstforenings internettsider

Organisasjoner i Asker
Museer i Asker
Norske kunstforeninger
Dallas Wiens

Dallas Wiens (født 6. mai 1985) er den første pasienten til å få en full ansiktstransplantasjon i USA.
Den 13. november 2008 fikk Dallas brent bort ansiktet da han kom i kontakt med en høyspenninsledning i Fort Worth, Texas.

Ulykke 
Wiens reparerte et vindu på baksiden av Ridglea Baptist Church i Fort Worth da han senket liften han stod i rett inn i en strømledning. Vitner har sagt at det fòr høyspenningsgnister inn i hele kroppen hans og skadet ryggen, men også traff hodet og brant bort det meste av ansiktet. Wiens ble fløyet med luftambulanse til et sykehus der leger jobbet i over 30 timer i to dager for å redde livet hans. I mars 2011 ble det gjennomført en full ansiktstransplantasjon på Brigham og Womens Hospital som tok 15 timer. Wiens sier han er fornøyd med det nye ansiktet.

Fødsler i 1985
Medisinsk historie
Personer fra Texas
Journal of Cuneiform Studies

Journal of Cuneiform Studies (kort: JCS) er et tidsskrift, grunnlagt i 1947 av Bagdadskolen blant American Schools of Oriental Research. Tidsskriftet presenterer artikler om det gamle Mesopotamias og Anatolias språk og historie, på engelsk, fransk og tysk.

Eksterne lenker
 titles of articles in back issues of the Journal of Cuneiform Studies

Assyriologi
Kileskrift
Vitenskapelige tidsskrifter
Publikasjoner etablert i 1947
Skolelederen (tidsskrift)

Skolelederen er et norsk fagblad for skoleledere som utgis av Skolelederforbundet og kommer ut med 10 utgaver i året. Bladet ble første gang utgitt i 1986. Ansvarlig redaktør er Tormod Smedstad.

Bladet sendes til Skolelederforbundets 3100 medlemmer (2014), andre abonnenter, skoler og skoleadministrasjoner i fylker. Bladet trykkes av Merkur Grafisk AS.

Historie 
På Norsk Skolelederforbunds forgjenger Skoleadministrasjonslagets landsmøte i 1986 ble det vedtatt at informasjonsheftet Grunnskolen skulle erstattes av et medlemsblad, navngitt Skolelederen. Forbundets informasjonsutvalg fikk ansvaret for utgivelsen, og leder for informasjonslager, Finn Steinar Andersen ble den første redaktør. Han satt til 1996 da Roald Beck tok over. Beck var samtidig leder av skolelederforbundet frem til 1999. Fra 2004 tok Tormod Smedstad over stillingen som redaktør.

Eksterne lenker 
 Om fagbladet på Skolelederforbundets nettsider

Norske fagblader
Utdanning i Norge
Skoleledelse
Norske pedagogiske tidsskrifter
Publikasjoner etablert i 1986
Vitenskap i 1986
1986 i Norge
Skolelederforbundet
Egil Joel Eberson

Egil Joel Eberson (født 6. februar 1934, død 16. november 2006) var en norsk evangelist, redaktør og forfatter. 

Han startet tidsskriftet Tro & Fakta og var redaktør for dette i flere tiår. Han vokste opp i Oslo, men bodde en periode på Sørlandet etter at han giftet seg. I 1986 flyttet han og kona Gunborg Linea Eberson (født 1937) til Fredrikstad, hvor han bodde resten av sitt liv.

Bibliografi 
 Eberson, Egil Joel. (_). Tro & Fakta. Vitnesbyrd du ikke vil glemme. Tro & Fakta: Fredrikstad.

Norske redaktører
Norske kristne predikanter
Fødsler i 1934
Dødsfall i 2006
Gradert informasjon i Norge

Gradert informasjon i Norge reguleres av sikkerhetsloven og beskyttelsesinstruksen. Gradert informasjon er dokumenter eller opplysninger som en lov eller forskrift bestemmer at ikke alle skal ha tilgang til. Adgang til materialet krever ofte en sikkerhetsklarering.

Sikkerhetsloven
Sikkerhetsloven regulerer adgang til opplysninger som kan skade Norges eller dets alliertes sikkerhet, forholdet til fremmede makter, eller andre vitale sikkerhetsinteresser. Det er fire grader i stigende rekkefølge:

 Begrenset
 Konfidensielt
 Hemmelig
 Strengt hemmelig

Dokumenter som ikke er graderte kalles ugraderte. Dette er strengt tatt ikke en grad, selv om de som arbeider med slike dokumenter ofte regner det som en.

Innenfor NATO brukes et tilsvarende system med følgende grader:

 NATO Unclassified
 NATO Restricted
 NATO Confidential
 NATO Secret
 Control of Secret Material in an International Command (COSMIC) Top Secret

Dokumenter som er NATO Unclassfied er ikke per definisjon jf. CM2002(49) som ugradert, men som «Kan unntats offentligheten».

Beskyttelsesinstruksen

Beskyttelsesinstruksen brukes på materiale som ikke kan graderes etter sikkerhetsloven. Den brukes på informasjon som kan skade offentlige interesser, en bedrift, institusjon eller enkeltperson. Det er to grader i stigende rekkefølge:

 Fortrolig
 Strengt fortrolig

Denne instruksen er verken lov eller forskrift, men en kongelig resolusjon. Den er hjemlet i Kongens instruksjonsmyndighet, og gjelder derfor bare for statsforvaltningen.

Beskyttelsesinstruksen gir den som håndterer gradert materiale et personlig ansvar for at opplysningene ikke kommer på avveie.

Offentlighetsloven

Offentlighetsloven omhandler ikke gradert informasjon, men gir mulighet til å unnta informasjon fra offentliggjøring.

Lov om rett til innsyn i dokument i offentleg verksemd skal sikre at alle kan få innsyn i saksdokumenter i offentlig forvaltning. I utgangspunktet er alle saksdokumenter i forvaltningen offentlige. Loven inneholder en del unntaksregler, og når et dokument ikke skal gjøres tilgjengelig for alle, merkes det med «Unntatt offentlighet», og en henvisning til den relevante paragrafen.

Den tidligere offentlighetsloven Lov om offentlighet i forvaltningen av 1970 ble opphevet 1. januar 2009 samtidig som gjeldende lov trådte i kraft.

Referanser

Eksterne lenker 
 Sikkerhetsloven
 Beskyttelsesinstruksen

Sikkerhet i Norge
Hemmelighold
Valerio Conti

Valerio Conti (født 30. mars 1993) er en profesjonell italiensk landeveissyklist. Han sykler for UCI WorldTourlaget Astana Qazaqstan Team. Under Vuelta a España 2014 markerte han seg tydelig i GrandTour-debuten ved å lede kombinasjonskonkurransen i 3 etapper.

Meritter 

2010
1. etappe, Tre Ciclistica Bresciana
2011
Trofeo Dorigo Door
Sammenlagt, 1. og 3. etappe, Tre Ciclistica Bresciana
Trofeo Karlsberg
2013
3.-plass, Ruota d'Oro
2014
Gran Premio Bruno Beghelli
2015
6. etappe, Tour of Japan
2016
13. etappe, Vuelta a España

Referanser

Eksterne lenker 
 

Italienske syklister
Fødsler i 1993
Van’s Aircraft RV-4

Van's Aircraft RV-4 er et lavvinget småfly i aluminium produsert som byggesett og bygget som selvbyggerprosjekt. Det klassifiseres under "experimental" regelverket. Det er to seter i tandem/etter hverandre med flygeren i framsetet, og med fast understell med halehjul. RV-4 er bygget for og sertifiseres for akroflyging.

Modellene fra Van's er de mest populære selvbyggerflyene i verden. RV-4 er den nest mest solgte modellen, med RV-6 på førsteplass.

RV-4 ble konstruert som en etterfølger til RV-3, som var et en-seters fly. RV-4 fikk en litt større vinge og noe lengre flykropp.

Motor 
De fleste selvbyggerne monterer Lycoming O-360 motor på 160 hk med fast 2 bladet propell, men det er også noen med 180 hk og trebladet vridbar konstant-hastighetspropell, og enkelte ned mot 100hk. Det er forsøkt å montere modifiserte bilmotorer, men fabrikken anbefaler sterkt å montere Lycoming småflymotor. Det monteres vanligvis ventil og røropplegg for å suge motorolje fra øvre del av motoren, slik at motoren beholder smøring ved negativ G / flyging opp-ned.

Det er bensintanker foran på begge vinger innerst ved flykroppen med 60 liter på hver side. I venstre bensintank er det en slange med et lodd som suger bensin fra den siden av tanken som for øyeblikket er ned. Noen fly har bygget om vingetuppen slik at det er bensintank på 30 liter i hver vingeende.

Det er laget en egen variant av RV-4, kalt Harmon Rocket, med 400 hk motor, kortere vinger og ombygget bak-kropp med høyere øvre plater og kortere "canopy".

Reisefly 
RV-4 er brukt en del til reisefly siden det med normalt motorpådrag kan fly i 280–300 km/t. Det er plass til to personer med lite bagasje. Man sitter behagelig, med ekstremt god utsikt, men har minimal plass til annet i cockpit. For spesielt høye eller kraftige personer kan plassen bli for liten. Oppfølgermodellen RV-8 er på mange måter lik RV-4, men har en del mer plass i cockpit.

RV-4 er utstyrt med effektive flaps som gir en lav stallhastighet med mulighet for å benytte korte flystriper.

På grunn av liten luftmotstand kan flyet fort gli på seg stor fart ved å sette nesa noe nedover. Ved akroflyging må flyet derfor fort taes ut av stup for å unngå for høy fart.

Hovedhjulene er festet med lange stålstenger som er festet i motorbukken. Det er ikke støtdempere eller annen svingningsdemping, slik at flyet lett spretter opp igjen om det landes med mye gjennomsynk når hjulene tar bakken.

Jon Johanson fra Australia har fløyet jorda rundt to ganger med RV-4.

Referanser

 Van's Aircraft hjemmeside

Sportsfly
Enmotors propelldrevne luftfartøy
Luftfartøy produsert i USA
IRIX

IRIX er et tidligere proprietært operativsystem og en avart av UNIX. IRIX ble utviklet av Silicon Graphics, Inc. til bruk på selskapets arbeidsstasjoner og tjenere. I all hovedsak ble disse brukt til utvikling av animasjoner, 3D-modeller og simuleringer. Navnet IRIX er avledet av en kombinasjon av ordene UNIX og iris. Iris, eller regnbuehinnen, er den farvede delen av øyet hos hvirveldyr, deriblant mennesker.

Første versjon ble lansert i 1983, og var utviklet for å kjøre på Motorola 68000-serien av mikroprosessorer. I 1986 ble operativsystemet portert til RISC-arkitekturen MIPS. IRIX bygget på UNIX System V, med utvidelser fra Berkeley Software Distribution (BSD).

IRIX benyttet opprinnelig vindussystemet MEX, men gikk i 1986 over til 4Sight og i 1991 til vindussystemet X. Skrivebordsmiljøet var opprinnelig IRIS Workspace; den 12. juli 1993 ble IRIX 5.1 lansert sammen med arbeidsstasjonen SGI Indy og det nye skrivebordsmiljøet IRIX Interactive Desktop (opprinnelig kalt Indigo Magic Desktop). IRIX benyttet først filsystemet Extent File System (EFS), men fra og med versjon 5.3 tok det som første operativsystem i bruk det journalførende filsystemet XFS.

Den siste større revisjonsutgaven var IRIX 6.5 fra mai 1998. Siden gjennomgikk systemet bare mindre oppdateringer; siste versjon var 6.5.30, som ble lansert 16. august 2006.

Produksjonen av IRIX stanset 19. desember 2006. Ordinær kundestøtte opphørte 31. desember 2013 og utvidet kundestøtte opphørte 31. desember 2014.

Referanser
Evenrød skole

Evenrød skole var en bygdeskole mellom Evenrød og Veum i tidligere Glemminge kommune, senere Fredrikstad kommune. 

Skolen ble opprettet i 1873 på østsiden av Evenrødveien. Tomt ble utskilt fra gården Evenrød, eiet av Glemminges ordfører, Michael Henriksen (1837-1919). I 1922 ga sønnen Morten Evenrød (1881-1959) tomt på vestsiden av veien til dagens bygning i Evenrødveien 82. Skolen ble åpnet i 1923, og da ble den gamle Veum skole på den andre siden av veien gjort om til lærerbolig. Evenrød skole hadde da fire klasseværelser, sløydrom og lærerværelse. 

Frem til nedleggelsen i 1990, da Ambjørnrød skole ble åpnet, fungerte den som barneskole. Skolebygningen ble solgt til Fredrikstad Handicapidrettslag i 1991.

Referanser

Eksterne lenker
 Veum skole, senere Evenrød skoles lærerbolig, ca 1900 på Digitalt museum.
 Evenrød skole i Fredriksstad blad 1987
 Thowsen, Elsa: Glemmen bygdebok : en bygd blir til by, s. 620–623, Utg: Glemmen kommune, 1962, 677 s., fold. pl. ill. (på bokhylla.no)

Skoler i Fredrikstad
Østfolds utdanningshistorie
Tidligere utdanningsinstitusjoner i Viken
Comai

Comai (tibetansk: mtsho smad rdzong, མཚོ་སམད་རྫོང་, Tshome Dzong; kinesisk: 措美县 ; pinyin : Cuòměi Xiàn) er et fylke i distriktet Shannan i den autonome region Tibet i Folkerepublikken Kina.

Befolkningen var på  innbyggere i 1999.

Comai er knyttet til hunderasen tibetansk mastiff, som ansees å ha sitt opphav her.

Administrative enheter
 Storkommunene Cuomei 措美镇, Zhegu 哲古镇
 Kommunene Naixi 乃西乡, Gudui 古堆乡

Referanser 

Fylker i Shannan
Jørgen Dahl Moe

Jørgen Dahl Moe (født 11. juli 1996) er en norsk sanger og låtskriver fra Andebu i Vestfold og Telemark. Han ble kjent da han vant MGPjr 2009 med sangen «Din egen vei». I 2022 vant han  syvende sesong av The Voice på TV 2, og han fikk stor oppmerksomhet i etterkant av audition-opptredenen sin.

Bakgrunn 
Moe vokste opp i Andebu utenfor Sandefjord. Allerede som barn begynte han å synge og skrive låter, og han har spilt gitar siden han var fem år. Som 13-åring vant han MGPjr 2009 med sin selvskrevne låt, «Din egen vei». Sangen handler om kjærlighetssorg, og tittelen henspiller på strofen «men du valgte å dra … din egen vei», som er en del av refrenget. 

Etter ungdomsskolen gikk han musikk, dans og drama ved Sandefjord videregående skole, og i to år fikk han sangundervisning hos sangpedagogen Kristin Vold Nese. Han var også en aktivt fotballspiller i lokalklubben Andebu fotball. Parallelt med dette fortsatte han å opptre på lokale konserter og festivaler, og han skrev egen musikk. I 2018 slapp Moe debutsingelen «I Never Had You» på eget merke, og i 2020 ga han ut EP-en Suicide Circus. 

I 2022 fikk han på nytt nasjonal oppmerksomhet i Norge, da han deltok i talentkonkurransen The Voice på TV 2. I audition-runden sang Moe Bruce Springsteens «Dancing in the Dark». Han imponerte mentorene, som alle trykket på knappen og snudde seg. Moe valgte til musikeren og låtskriveren Ina Wroldsen som mentor. Den påfølgende uken etter sendingen ble auditionen hans sett over  ganger på YouTube, og versjonen hans gikk inn på topp 10 på Spotifys topp 50-liste for Norge. I Mai 2022 vant Moe den sjuende sesongen av The Voice Norge.

Diskografi

EP-er 

 2020 – Suicide Circus

Singler 
Oversikt over singler fra 2018:
 2018 – «I Never Had You»
 2019 – «I Wanna Know»
 2019 – «Hailey»
 2020 – «Far from You»
 2020 – «Your Heart's Got a Whole Lot of Planning to Do»
 2020 – «Me, Myself and You»
 2021 – «Please Don't Call Me Anymore»
 2021 – «The House at the End of the Street»
 2022 – «Dancing in the Dark» (live fra The Voice)

Referanser

Eksterne lenker 
 
 
 «Dancing in the Dark» (live) – Jørgen Dahl Moe (YouTube)
 «Din egen vei» – Jørgen Dahl Moe (YouTube) 
 «Far Too Late» – Jørgen Dahl Moe (YouTube) 

Vinnere av Melodi Grand Prix Junior
Norske låtskrivere
Norske sangere
Personer fra Sandefjord kommune
Krateret i Derveze

Krateret i Derveze er et naturgassfelt i Derveze (alt. Derweze, Darvaze, "port") i Ahal-provinsen i Turkmenistan. Krateret er kjent for å ha stått i brann uavbrutt siden sovjetiske petrokjemiingeniører satte fyr på det i 1971. Brannen får næring fra store naturgassforekomster i området. Svovellukten kan kjennes i et stort område rundt krateret.

Geografi 
Feltet ligger nær byen Derveze sentralt i Karakum-ørkenen, ca 260 km nord for Ashgabat. Gassreservene er blant de største i verden. Krateret har en diam. på 70 m, og er ca 20 m dypt. Innbyggerne i området ga krateret navnet "Porten til Helvete", med referanse til de vedvarende flammene og den kokende sølen.

Historie 
Feltet ble funnet av sovjetiske ingeniører i 1971, som mente det var store oljeforekomster i området. Det ble satt opp en borerigg, og boring ble iverksatt for å bestemme mengden tilgjengelige gassreserver. Man begynte å lagre gassen, men grunnen under boreriggen og den tilhørende leiren ga etter, og forsvant i et stort krater. Ingen omkom. Som følge av dette ble det frigjort store mengder metan til skade for miljø og mennesker i området. For å forhindre ytterligere utslipp av giftige gasser fra hulrommet i krateret ble det bestemt å sette fyr på gassen. Tanken var at dette ville være tryggere enn å hente opp gassen fra undergrunnen. Man tenkte da at gassen ville brenne ut i løpet av noen uker, men har fortsatt å brenne uavbrutt i mer enn fire tiår. 

Krateret var tema i en episode av TV-serien Die Trying under tittelen Crater of Fire, (sendt 16. juli 2014 på National Geographic Channel). George Kourounis ble den første til å stige ned i krateret, og hentet prøver av bunnen som inneholdt ekstremofile mikroorganismer.

Referanser 

Geologi
Turkmenistan
Ordrenekt

Ordrenekt eller insubordinasjon er en handling hvor en person innenfor et hierarki med vitende og vilje motsetter seg ordre fra overordnet. Nektelse av en ulovlig eller uetisk ordre er ikke ordrenekt, ei heller en ordre som ikke er innenfor rammer for autoritet for vedkommende som gir ordren. I en hierarkisk organisasjon som er avhengig av at personer innenfor hierarkiet utfører ordre er ordrenekt vanligvis forbundet med ulike former for straff.

Eksterne lenker 

 «Ordrenekt som grunnlag for avskjed eller oppsigelse», fra nettsidene til Utdanningsforbundet
 Om ordrenekt i arbeidslivet , fra nettstedet oppsigelse.no

Arbeidsliv
Politisk kultur
Militær rett
Steven Frayne

Steven Frayne (født 17. desember 1982), bedre kjent som artistnavnet Dynamo, er en engelsk magiker.
Dynamo er kjent for tv-serien Dynamo: Magician Impossible.

Eksterne lenker 
 
 

Britiske komikere